གསར་འགོད་པས་རྒྱུས་ལོན་བྱས་པ་ལྟར་ན།ཀྲུང་གོའི་འཛམ་གླིང་རིག་གནས་ཤུལ་བཞག་འདེམ་བཀོད་མིང་ཐོརུ་རིག་གནས་ཤུལ་བཞག་རྣམ་གྲངས་ཐད་ཚད་གཞི་ཆེན་པོ༦གཏན་འཁེལ་བྱས་ཡོད་ལ།མིང་ཐོར་འགོད་པར་ཉུང་མཐར་ཡང་ཚད་གཞི་གཅིག་དང་འཚམ་དགོས་པ།དཔེར་ན།ཁྱད་འཕགས་ཀྱི་སྒྱུ་རྩལ་གྲུབ་འབྲས་ཤིག་གི་ཚབ་བྱེད་ཐུབ་པ་དང་།གསར་གཏོད་རང་བཞིན་ལྡན་པའི་མཛད་པ་ཕུལ་བྱུང་ཅན་ཡིན་པ།ཡལ་མེད་དུ་གྱུར་བའི་དཔལ་ཡོན་རིགས་ཤིག་དང་ཡང་ན་རིག་གནས་སྲོལ་རྒྱུན་ཐད་ཁྱད་འཕགས་དང་དམིགས་བསལ་གྱི་བདེན་དཔང་མཁོ་སྤྲོད་བྱེད་ཐུབ་པ་ཅན་ཞིག་བཅས་ཡིན་དགོས།སྡེ་དགེ་རྒྱལ་བོའི་ཁྱིམ་རྒྱུད་གནའ་ནས་ཡལ་བར་གྱུར་ཡོད་མོད།ཡིན་ཡང་བོད་ཀྱི་རིག་གནས་བརྒྱུད་སྤེལ་བྱེད་པའི་དཔར་ཁང་གིས་དཔར་ཤིང་འབོར་ཆེན་དང་སྔར་བཞིན་བཀོལ་སྤྱོད་བྱེད་བཞིན་པའི་ལག་རྩལ་གྱིས་བོད་ཀྱི་སྲོལ་རྒྱུན་རིག་གནས་མུ་ནས་མུར་བརྒྱུད་སྤྲོད་བྱེད་བཞིན་ཡོད།ཞིང་ཆེན་རིག་དངོས་ཅུའུ་ཡི་འབྲེལ་ཡོད་འགན་ལེན་མི་སྣས་བཤད་རྒྱུར།ད་ལྟ་ལས་སྒྲུབ་བྱེད་དུས།རེ་ཞུ་ཡི་གེའི་ཁྲོད་ངེས་པར་དུ་སྡེ་དགེ་དཔར་ཁང་གི་རིན་ཐང་འདི་དག་མངོན་མཚོན་བྱས་ཏེ།འདེམ་བཀོད་མིང་ཐོར་འགོད་པར་ནུས་ཤུགས་ཡོད་རྒུས་བརྩོན་ལེན་བྱེད་དགོས་ཟེར།